*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_ Rīkojuma Nr.\_\_\_\_

Rīgā (prot. Nr.\_\_ \_\_.§)

**Par pamatbudžeta apropriācijas pārdali Kultūras ministrijas programmas 22.00.00 „Kultūras projekti un investīcijas” apakšprogrammā**

**22.02.00 „Kultūras pasākumi, sadarbības līgumi**

**un programmas”**

1. Lai Kultūras ministrija varētu nodrošināt  Latvijas iemaksu  Eiropas Digitālās bibliotēkas *Europeana* darbības nodrošināšanai, saskaņā ar Likuma par budžetu un finanšu vadību 9.panta trīspadsmitās daļas 1.punktu un likuma „Par valsts budžetu 2016.gadam” 32.panta  4.punktu pārdalīt Kultūras ministrijas budžeta apakšprogrammai 22.02.00 „Kultūras pasākumi, sadarbības līgumi un programmas” paredzēto apropriāciju starp budžeta izdevumu kodiem atbilstoši ekonomiskajām kategorijām, samazinot izdevumus subsīdijām un dotācijām 5 000 *euro* apmērā un attiecīgi palielinot izdevumus starptautiskajai sadarbībai.
2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2016.gadam atbilstoši šā rīkojuma 1.punktam.
3. Kultūras ministrijai 2017.gadā un turpmākajos gados maksājumu šā rīkojuma 1.punktā minētajā apmērā nodrošināt piešķirto valsts budžeta līdzekļu ietvaros.
4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

2016.05.03. 13:43

194

L.Turlaja, 67330250

Laura.Turlaja@km.gov.lv